title: Vykonávacie nariadenie Komisie (EÚ) 2017/1390 z 26. júla 2017, ktorým sa dvestosedemdesiaty druhýkrát mení nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s organizáciami ISIL (Dá'iš) a al-Káida

text:
               27.7.2017

               SK

               Úradný vestník Európskej únie

               L 195/11

         VYKONÁVACIE NARIADENIE KOMISIE (EÚ) 2017/1390
   z 26. júla 2017,
   ktorým sa dvestosedemdesiaty druhýkrát mení nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s organizáciami ISIL (Dá'iš) a al-Káida
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 881/2002 z 27. mája 2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s organizáciami ISIL (Dá'iš) a al-Káida (1), a najmä na jeho článok 7 ods. 1 písm. a) a článok 7a ods. 1 a 5,
   keďže:

               (1)

               V prílohe I k nariadeniu (ES) č. 881/2002 sa uvádza zoznam osôb, skupín a subjektov, na ktoré sa podľa uvedeného nariadenia vzťahuje zmrazenie finančných prostriedkov a hospodárskych zdrojov.

               (2)

               Dňa 20. júla 2017 sankčný výbor Bezpečnostnej rady OSN rozhodol o pridaní šiestich osôb a štyroch subjektov do zoznamu osôb, skupín a subjektov, na ktoré by sa malo vzťahovať zmrazenie finančných prostriedkov a hospodárskych zdrojov a jeden záznam odstránil. Príloha I k nariadeniu (ES) č. 881/2002 by sa preto mala zodpovedajúcim spôsobom zmeniť.

               (3)

               S cieľom zabezpečiť, aby boli opatrenia stanovené v tomto nariadení účinné, toto nariadenie by malo nadobudnúť účinnosť okamžite,

         PRIJALA TOTO NARIADENIE:
   Článok 1
   Príloha I k nariadeniu (ES) č. 881/2002 sa týmto mení v súlade s prílohou k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 26. júla 2017

            Za Komisiu

            v mene predsedu

            riaditeľ Útvaru pre nástroje zahraničnej politiky

      (1)  Ú. v. ES L 139, 29.5.2002, s. 9.

      PRÍLOHA
      Príloha I k nariadeniu (ES) č. 881/2002 sa mení takto:

                  1.

                  Pod nadpis „Fyzické osoby“ sa dopĺňajú tieto záznamy:

                              a)

                                 „Alexanda Amon Kotey [alias: a) Alexe Kotey, b) Alexanda Kote]. Dátum narodenia: 13.12.1983. Miesto narodenia: Londýn, Spojené kráľovstvo. Štátna príslušnosť: britská. Číslo cestovného pasu: 094477324 (Spojené kráľovstvo Veľkej Británie a Severného Írska), vydaný 5.3.2005. Ďalšie informácie: Fyzický opis: farba očí: tmavohnedá; farba vlasov: čierna; farba pleti: tmavá. Rozlišovacie znaky: brada. Etnický pôvod: ghanský Cyperčan. Dátum zaradenia do zoznamu v zmysle článku 7d ods. 2 písm. i): 20.7.2017.“

                              b)

                                 „Elshafee El Sheikh [alias: a) El Shafee Elsheikh, b) Alshafee El-Sheikh]. Dátum narodenia: 16.7.1988. Miesto narodenia: Londýn, Spojené kráľovstvo. Štátna príslušnosť: britská. Číslo cestovného pasu: 801121547 (Spojené kráľovstvo Veľkej Británie a Severného Írska), vydaný 16.6.2009.(vydaný pasovým úradom Spojeného kráľovstva s platnosťou do 16.6.2019, zrušený v decembri 2014). Ďalšie informácie: Fyzický opis: farba očí: tmavohnedá; farba vlasov: čierna; farba pleti: tmavá. Rozlišovacie znaky: brada. Meno matky: Maha Elgizouli. Dátum zaradenia do zoznamu v zmysle článku 7d ods. 2 písm. i): 20.7.2017.“

                              c)

                                 „Muhammad Bahrum Naim Anggih Tamtomo [alias: a) Bahrun Naim, b) Anggih Tamtomo, c) Abu Rayyan, d) Abu Rayan, e) Abu Aisyah). Dátum narodenia: 6.9.1983. Miesto narodenia: a) Surakarta, Indonézia; b) Pekalongan, Indonézia. Štátna príslušnosť: indonézska. Adresa: a) Aleppo, Sýrska arabská republika; b) Rakka, Sýrska arabská republika. Dátum zaradenia do zoznamu v zmysle článku 7d ods. 2 písm. i): 20.7.2017.“

                              d)

                                 „Malik Ruslanovich Barkhanoev [alias: a) Saifuddin, b) Saifuddin al-Ingushi, c) Saifuddin Ingushi]. Dátum narodenia: 14.3.1992. Miesto narodenia: obec Ordzhonikidzevskaya, okres Sunzhenskiy, Ingušsko, Ruská federácia. Štátna príslušnosť: ruská. Adresa: Mosul, Irak. Dátum zaradenia do zoznamu v zmysle článku 7d ods. 2 písm. i): 20.7.2017.“

                              e)

                                 „Murad Iraklievich Margoshvili [alias: a) Zurab Iraklievich Margoshvili, b) Murad Akhmedovich Madayev, c) Lova Madayev, d) Abu-Muslim Al-Shishani, e) Muslim, f) Lava, g) John, h) George, i) Arthur, j) Sedoy]. Dátum narodenia: 15.1.1970. Miesto narodenia: Grozny, Čečenská republika, Ruská federácia. Štátna príslušnosť: a) ruská, b) gruzínska. Dátum zaradenia do zoznamu v zmysle článku 7d ods. 2 písm. i): 20.7.2017.“

                              f)

                                 „OMAN ROCHMAN Ustadz [alias: a) Oman Rahman, b) Abu Sulaiman Aman Abdurrahman Al-Arkhabiliy, c) Aman Abdul Rahman, d) Aman Abdurahman, e) Aman Abdurrachman, f) Oman Abdulrohman, g) Oman Abdurrahman, h) Aman Abdurrahman]. Dátum narodenia: 5.1.1972. Miesto narodenia: Sumedang, Indonézia. Štátna príslušnosť: indonézska. Adresa: väznica Pasir Putih, ostrov Nusa Kambangan, Indonézia. Dátum zaradenia do zoznamu v zmysle článku 7d ods. 2 písm. i): 20.7.2017.“

                  2.

                  Pod nadpis „Právnické osoby, skupiny a subjekty“ sa dopĺňajú tieto záznamy:

                              a)

                                 „HANIFA MONEY EXCHANGE OFFICE (POBOČKA NACHÁDZAJÚCA SA V ALBU KAMAL, SÝRSKA ARABSKÁ REPUBLIKA) [alias: a) Hanifah Currency Exchange, b) Hanifeh Exchange, c) Hanifa Exchange, d) Hunaifa Office, e) Hanifah Exchange Company, f) Hanifa Money Exchange Office]. Adresa: Albu Kamal (al-Bukamal), Sýrska arabská republika. Ďalšie informácie: zmenárenská činnosť v Albu Kamal (al-Bukamal), Sýrska arabská republika. Dátum zaradenia do zoznamu v zmysle článku 7d ods. 2 písm. i): 20.7.2017.“

                              b)

                                 „SELSELAT AL-THAHAB [alias: a) Silsilet al Thahab, b) Selselat al Thahab For Money Exchange, c) Silsilat Money Exchange Company, d) Silsilah Money Exchange Company, e) Al Silsilah al Dhahaba, f) Silsalat al Dhab]. Adresa: a) Al-Kadhumi Complex, Al-Harthia, Bagdad, Irak; b) Al-Abbas Street, Karbala, Irak. Dátum zaradenia do zoznamu v zmysle článku 7d ods. 2 písm. i): 20.7.2017.“

                              c)

                                 „Jaysh Khalid Ibn al Waleed [alias: a) Khalid ibn al-Walid Army, b) Liwa Shuhada al-Yarmouk, c) Harakat al-Muthanna al-Islamia]. Dátum zaradenia do zoznamu v zmysle článku 7d ods. 2 písm. i): 20.7.2017.“

                              d)

                                 „Jund Al Aqsa [alias: a) The Soldiers of Aqsa, b) Soldiers of Aqsa, c) Sarayat Al Quds]. Adresa: a) provincia Idlib, Sýrska arabská republika; b) provincia Hama, Sýrska arabská republika. Dátum zaradenia do zoznamu v zmysle článku 7d ods. 2 písm. i): 20.7.2017.“

                  3.

                  Pod nadpisom „Fyzické osoby“ sa vypúšťa tento záznam:
                  „Othman Deramchi (alias: Abou Youssef). Adresa: Alžírsko. Dátum narodenia: 7.6.1954. Miesto narodenia: Tighennif, Alžírsko. Štátna príslušnosť: Alžírsko. Ďalšie informácie: a) talianske daňové registračné číslo: DRMTMN54H07Z301T; b) dňa 22.8.2008 deportovaný z Talianska do Alžírska; c) svokor Djamela Louniciho. Dátum zaradenia do zoznamu podľa článku 2a ods. 4 písm. b): 17.3.2004.“


title: Vykonávacie Nariadenie Rady (EÚ) č. 477/2014 z 12. mája 2014 , ktorým sa vykonáva nariadenie (EÚ) č. 269/2014 o reštriktívnych opatreniach vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny

text:
               12.5.2014

               SK

               Úradný vestník Európskej únie

               L 137/3

         VYKONÁVACIE NARIADENIE RADY (EÚ) č. 477/2014
   z 12. mája 2014,
   ktorým sa vykonáva nariadenie (EÚ) č. 269/2014 o reštriktívnych opatreniach vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Rady (EÚ) č. 269/2014 zo 17. marca 2014 o reštriktívnych opatreniach vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny (1), a najmä na jeho článok 14 ods. 1,
   keďže:

               (1)

               Rada 17. marca 2014 prijala nariadenie (EÚ) č. 269/2014.

               (2)

               Vzhľadom na vážnosť situácie sa Rada domnieva, že do zoznamu fyzických a právnických osôb, subjektov a orgánov, na ktoré sa vzťahujú reštriktívne opatrenia, ako sa uvádza v prílohe I k nariadeniu (EÚ) č. 269/2014, by sa mali doplniť ďalšie osoby a subjekty.

               (3)

               Príloha I k nariadeniu (EÚ) č. 269/2014 by sa preto mala zodpovedajúcim spôsobom zmeniť,

         PRIJALA TOTO NARIADENIE:
   Článok 1
   Osoby a subjekty uvedené v zozname v prílohe k tomuto nariadeniu sa dopĺňajú do zoznamu uvedeného v prílohe I k nariadeniu (EÚ) č. 269/2014.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 12. mája 2014

            Za Radu

            predsedníčka

         C. ASHTON

      (1)  Ú. v. EÚ L 78, 17.3.2014, s. 6.

      PRÍLOHA

         Zoznam osôb a subjektov podľa článku 1

                  Meno

                  Informácie o totožnosti

                  Odôvodnenie

                  Dátum zaradenia na zoznam

                  1.

                  Vyacheslav Viktorovich VOLODIN

                  Narodený 4. februára 1964 v Aleksejevke, Saratovská oblasť.

                  Prvý zástupca riaditeľa prezidentskej kancelárie Ruska. Zodpovedný za dohľad nad politickým začlenením anektovanej ukrajinskej oblasti Krym do Ruskej federácie.

                  12.5.2014

                  2.

                  Vladimir SHAMANOV

                  Narodený 15.2.1954 v Barnauli.

                  Veliteľ ruských vzdušných síl, generálplukovník. Z dôvodu svojho vysokého postavenia zodpovedá za nasadenie ruských vzdušných síl na Kryme.

                  12.5.2014

                  3.

                  Vladimir Nikolaevich PLIGIN

                  Narodený 19.5.1960 v Ignatove, Vologodská oblasť, ZSSR.

                  Predseda ústavnoprávneho výboru Štátnej dumy. Zodpovedný za pomoc pri prijímaní právnych predpisov o anexii Krymu a Sevastopoľu k Ruskej federácii.

                  12.5.2014

                  4.

                  Petr Grigorievich JAROSH

                  Úradujúci riaditeľ Federálneho migračného úradu pre Krym. Zodpovedný za systematické a zrýchlené vydávanie ruských cestovných pasov obyvateľom Krymu.

                  12.5.2014

                  5.

                  Oleg Grigorievich KOZYURA

                  Narodený 19.12.1962 v Záporoží

                  Úradujúci riaditeľ Federálneho migračného úradu pre Sevastopoľ. Zodpovedný za systematické a zrýchlené vydávanie ruských cestovných pasov obyvateľom Krymu.

                  12.5.2014

                  6.

                  Viacheslav PONOMARIOV

                  Samozvaný starosta Slavianska. Vyzval Vladimíra Putina, aby vyslal ruské jednotky na ochranu mesta a neskôr ho požiadal o dodávku zbraní. Ponomariovovi muži sa podieľali na únosoch (uniesli ukrajinskú novinárku Irmu Kratovú a spravodajcu stanice Vice News Simona Ostrovského, ktorých neskôr prepustili, zadržiavali vojenských pozorovate vyslaných na základe viedenského dokumentu OBSE).

                  12.5.2014

                  7.

                  Igor Mykolaiovych BEZLER

                  Narodený v roku 1965

                  Jeden z vodcov samozvanej vojenskej skupiny v Horlivke. Prevzal kontrolu nad bezpečnostnou službou v budove ukrajinského úradu v Doneckej oblasti a potom obsadil okresný úrad ministerstva vnútra v meste Horlivka. Má kontakty s Ihorom Strielkovom, pod ktorého velením sa podľa ukrajinskej spravodajskej služby SBU podieľal na vražde poslanca miestneho zastupiteľstva v Horlivke Volodymyra Rybaka.

                  12.5.2014

                  8.

                  Igor KAKIDZYANOV

                  Jeden z vodcov ozbrojených síl samozvanej „Doneckej ľudovej republiky“. Cieľom týchto síl je podľa Pushylina, jedného z vodcov „Doneckej ľudovej republiky“, „chrániť ľud Doneckej ľudovej republiky a územnú celistvosť republiky“.

                  12.5.2014

                  9.

                  Oleg TSARIOV

                  Člen Rady. Verejne vyzval na vytvorenie Novorossijskej federatívnej republiky pozostávajúcej z juhovýchodných ukrajinských oblastí.

                  12.5.2014

                  10.

                  Roman LYAGIN

                  Vedúci ústrednej volebnej komisie „Doneckej ľudovej republiky“. Aktívne organizoval referendum o sebaurčení „Doneckej ľudovej republiky“naplánované na 11. mája.

                  12.5.2014

                  11.

                  Aleksandr MALYKHIN

                  Vedúci ústrednej volebnej komisie „Luhanskej ľudovej republiky“. Aktívne organizoval referendum o sebaurčení „Luhanskej ľudovej republiky“naplánované na 11. mája.

                  12.5.2014

                  12.

                  Natalia Vladimirovna POKLONSKAYA

                  Narodená 18.3.1980 v Eupatorii.

                  Krymská prokurátorka. Aktívne realizuje anexiu Krymu zo strany Ruska.

                  12.5.2014

                  13.

                  Igor Sergeievich SHEVCHENKO

                  Úradujúci prokurátor Sevastopoľu. Aktívne realizuje anexiu Krymu zo strany Ruska.

                  12.5.2014

      Subjekty:

                  Meno

                  Informácie o totožnosti

                  Odôvodnenie

                  Dátum zaradenia na zoznam

                  1.

                  PJSC CHERNOMORNEFTEGAZ

                  „Krymský parlament“ prijal 17. 3. 2014 uznesenie o vyvlastnení majetku podniku Chernomorneftegaz v mene „Krymskej republiky“. Podnik tak prakticky skonfiškovali krymské „orgány“.

                  12.5.2014

                  2.

                  FEODOSIA

                  „Krymský parlament“ prijal 17. 3. 2014 uznesenie o vyvlastnení majetku podniku Fedosia v mene „Krymskej republiky“. Podnik tak prakticky skonfiškovali krymské „orgány“.

                  12.5.2014


title: Vykonávacie nariadenie Komisie (EÚ) 2015/274 z  19. februára 2015 , ktorým sa dvestodvadsiaty šiestykrát mení nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným so sieťou al Káida

text:
               20.2.2015

               SK

               Úradný vestník Európskej únie

               L 47/13

         VYKONÁVACIE NARIADENIE KOMISIE (EÚ) 2015/274
   z 19. februára 2015,
   ktorým sa dvestodvadsiaty šiestykrát mení nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným so sieťou al Káida
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 881/2002 z 27. mája 2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným so sieťou al-Káida (1), a najmä na jeho článok 7 ods. 1 písm. a) a článok 7a ods. 1,
   keďže:

               (1)

               V prílohe I k nariadeniu (ES) č. 881/2002 sa uvádza zoznam osôb, skupín a subjektov, na ktoré sa podľa uvedeného nariadenia vzťahuje zmrazenie finančných prostriedkov a hospodárskych zdrojov.

               (2)

               Dňa 10. februára 2015 sankčný výbor Bezpečnostnej rady OSN (BR OSN) rozhodol o pridaní jednej osoby do zoznamu sankčného výboru pre al Káidu, v ktorom sú uvedené osoby, skupiny a subjekty, na ktoré by sa malo vzťahovať zmrazenie finančných prostriedkov a hospodárskych zdrojov.

               (3)

               Príloha I k nariadeniu (ES) č. 881/2002 by sa preto mala zodpovedajúcim spôsobom aktualizovať.

               (4)

               S cieľom zabezpečiť, aby boli opatrenia stanovené v tomto nariadení účinné, toto nariadenie by malo nadobudnúť účinnosť okamžite,

         PRIJALA TOTO NARIADENIE:
   Článok 1
   Príloha I k nariadeniu (ES) č. 881/2002 sa týmto mení v súlade s prílohou k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 19. februára 2015

            Za Komisiu

            v mene predsedu

            riaditeľ Útvaru pre nástroje zahraničnej politiky

      (1)  Ú. v. ES L 139, 29.5.2002, s. 9.

      PRÍLOHA
      V prílohe I k nariadeniu (ES) č. 881/2002 sa pod nadpis „Fyzické osoby“ dopĺňajú tieto záznamy:

         „Denis Mamadou Gerhard Cuspert (alias Abu Talha al-Almani). Dátum narodenia: 18.10.1975. Miesto narodenia: Berlín, Nemecko. Štátna príslušnosť: Nemecko. Národné identifikačné číslo: 2550439611 (nemecké národné identifikačné číslo, vydané v mestskej časti Friedrichshain-Kreuzberg mesta Berlín, Nemecko, vydané 22.4.2010, platnosť sa skončí 21.4.2020). Adresa: Karl-Marx-Str. 210, 12055 Berlín, Nemecko. Ďalšie informácie: a) fyzický opis: farba očí: hnedá; farba vlasov: čierna; výška: 178 cm. Tetovania: ZNIČENÉ SNY veľkými písmenami (na chrbte) a obrysy Afriky (v hornej časti pravého ramena); b) meno otca: Richard Luc-Giffard; c) meno matky: Sigrid Cuspert; d) nachádzajúci sa v oblasti Sýrie/Turecka (v januári 2015). Dátum zaradenia do zoznamu v zmysle článku 2a ods. 4 písm. b): 10.2.2015.“


title: Vykonávacie nariadenie Rady (EÚ) 2017/1374 z 25. júla 2017, ktorým sa vykonáva nariadenie (EÚ) č. 269/2014 o reštriktívnych opatreniach vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny

text:
               26.7.2017

               SK

               Úradný vestník Európskej únie

               L 194/1

         VYKONÁVACIE NARIADENIE RADY (EÚ) 2017/1374
   z 25. júla 2017,
   ktorým sa vykonáva nariadenie (EÚ) č. 269/2014 o reštriktívnych opatreniach vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Rady (EÚ) č. 269/2014 zo 17. marca 2014 o reštriktívnych opatreniach vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny (1), a najmä na jeho článok 14 ods. 1 a 3,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada 17. marca 2014 prijala nariadenie (EÚ) č. 269/2014.

               (2)

               Rada preskúmala jedno individuálne označenie uvedené v prílohe I k nariadeniu (EÚ) č. 269/2014. Záznam o uvedenej osobe by sa mal zmeniť.

               (3)

               Príloha I k nariadeniu (EÚ) č. 269/2014 by sa preto mala zodpovedajúcim spôsobom zmeniť,

         PRIJALA TOTO NARIADENIE:
   Článok 1
   Príloha I k nariadeniu (EÚ) č. 269/2014 sa mení tak, ako sa uvádza v prílohe k tomuto nariadeniu.
   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 25. júla 2017

            Za Radu

            predseda

         M. MAASIKAS

      (1)  Ú. v. EÚ L 78, 17.3.2014, s. 6.

      PRÍLOHA
      V prílohe I k nariadeniu (EÚ) č. 269/2014 pod názvom „Osoby“ sa záznam č. 92 nahrádza takto:

                     Meno

                     Informácie o totožnosti

                     Odôvodnenie

                     Dátum zaradenia do zoznamu

                     „92.

                     Arkady Romanovich ROTENBERG,
                     Arkadii Romanovich ROTENBERG
                     (Аркадий Романович РОТЕНБЕРГ)

                     Dátum narodenia: 15.12.1951
                     Miesto narodenia: Leningrad (Petrohrad)

                     Arkadij Rotenberg je významný ruský podnikateľ, ktorý má úzke osobné vzťahy s prezidentom Putinom. Rotenberg alebo jeho spoločnosti od marca 2014 získali štátne zákazky v celkovej hodnote viac ako 7 miliárd USD. Za rok 2015 bol Rotenberg na zozname vládnych zákaziek z hľadiska ich hodnoty na prvom mieste, keď od ruskej vlády získal zákazky vo výške 555 miliárd rubľov. Mnohé z týchto zákaziek boli udelené bez formálneho súťažného postupu. Predseda vlády Dmitrij Medvedev 30. januára 2015 podpísal dekrét, ktorým sa Rotenbergovej spoločnosti Strojgazmontaž zadala štátna zákazka na vybudovanie Kerčského mosta z Ruska na protiprávne anektované územie Krymskej autonómnej republiky. Prostredníctvom týchto zákaziek mu ruskí činitelia s rozhodovacou právomocou zodpovední za anexiu Krymu a destabilizáciu východnej Ukrajiny poskytli finančný prospech.
                     Je vlastníkom spoločnosti Strojgazmontaž, ktorá získala štátnu zákazku na výstavbu Kerčského mosta z Ruska na protiprávne anektované územie Krymskej autonómnej republiky, ktorou sa konsolidovala jej integrácia do Ruskej federácie, čo zas viedlo k ďalšiemu narušeniu územnej celistvosti Ukrajiny. Podobne v januári 2017 spoločnosť Strojgazmontaž získala štátnu zákazku v hodnote 17 miliárd rubľov na výstavu železnice vedúcej na Kerčský most, čo opäť ďalej narúša územnú celistvosť Ukrajiny.
                     Je predsedom správnej rady vydavateľstva Prosveščenije, ktoré konkrétne realizovalo projekt ‚Deťom Ruska: adresa – Krym‘ – propagačnú kampaň zameranú na presvedčenie krymských detí, že odteraz sú ruskými občanmi žijúcimi v Rusku, čím podporil politiku ruskej vlády zameranú na integráciu Krymu do Ruska.

                     30.7.2014“


title: Vykonávacie nariadenie Komisie (EÚ) 2017/1476 z 11. augusta 2017 o zatriedení určitého tovaru do kombinovanej nomenklatúry

text:
                  17.8.2017

                  SK

                  Úradný vestník Európskej únie

                  L 211/3

            VYKONÁVACIE NARIADENIE KOMISIE (EÚ) 2017/1476
      z 11. augusta 2017
      o zatriedení určitého tovaru do kombinovanej nomenklatúry
      EURÓPSKA KOMISIA,
      so zreteľom na Zmluvu o fungovaní Európskej únie,
      so zreteľom na nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (1), a najmä na jeho článok 57 ods. 4 a článok 58 ods. 2,
      keďže:

                  (1)

                  S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu Rady (EHS) č. 2658/87 (2), je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.

                  (2)

                  V nariadení (EHS) č. 2658/87 sa stanovili všeobecné pravidlá na interpretáciu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá alebo ktorá k nej pridáva akékoľvek ďalšie rozdelenie a ktorá je stanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.

                  (3)

                  Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe odôvodnenia uvedeného v stĺpci 3 danej tabuľky.

                  (4)

                  Je potrebné umožniť, aby sa držiteľ záväzných informácií o nomenklatúrnom zatriedení tovaru vydaných v súvislosti s tovarom, na ktorý sa vzťahuje toto nariadenie, ktoré nie sú v súlade s týmto nariadením, mohol na tieto informácie aj naďalej odvolávať počas určitého obdobia v súlade s článkom 34 ods. 9 nariadenia (EÚ) č. 952/2013. Toto obdobie by malo byť stanovené na tri mesiace.

                  (5)

                  Opatrenia stanovené v tomto nariadení sú v súlade so stanoviskom Výboru pre colný kódex,

            PRIJALA TOTO NARIADENIE:
      Článok 1
      Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry pod číselný znak KN uvedený v stĺpci 2 tejto tabuľky.
      Článok 2
      Na záväzné informácie o nomenklatúrnom zatriedení tovaru, ktoré nie sú v súlade s týmto nariadením, je možné odvolávať sa aj naďalej v súlade s článkom 34 ods. 9 nariadenia (EÚ) č. 952/2013 počas troch mesiacov odo dňa nadobudnutia účinnosti tohto nariadenia.
      Článok 3
      Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

         Toto nariadenie je záväzné v celom rozsahu a priamo uplatniteľné vo všetkých členských štátoch.
         V Bruseli 11. augusta 2017

               Za Komisiu

               v mene predsedu

            Stephen QUEST

               generálny riaditeľ

               Generálne riaditeľstvo pre dane a colnú úniu

         (1)  Ú. v. EÚ L 269, 10.10.2013, s. 1.

         (2)  Nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (Ú. v. ES L 256, 7.9.1987, s. 1).

         PRÍLOHA

                     Opis tovaru

                     Zatriedenie (číselný znak KN)

                     Odôvodnenie

                     (1)

                     (2)

                     (3)

                     Výrobok (tzv. zubolekárska LED lampa – „LED dental light“) vyrobený z rôznych materiálov, ako sú sklo, plast a rôzne kovy, a obsahujúci viacero diód vyžarujúcich svetlo (LED). Je predkladaný na pripojenie k otočnému ramenu. Otočné rameno môže byť namontované buď na zubolekárske kreslo, alebo napríklad na stenu alebo strop zubnej ambulancie.
                     Výrobok je určený na osvetlenie ústnej dutiny počas zubolekárskeho ošetrenia. Intenzita, farba a štruktúra produkovaného svetla je osobitne určená na použitie zubnými lekármi.
                     Pozri obrázok (*1)

                     9405 40 99

                     Zatriedenie je určené všeobecnými pravidlami 1, 3 c) a 6 na interpretáciu kombinovanej nomenklatúry a znením číselných znakov KN 9405 , 9405 40  a 9405 40 99 .
                     Zatriedenie do položky 9018  ako lekársky nástroj, prístroj alebo zariadenie je vylúčené, keďže z uvedenej položky sú vylúčené určité predmety kompletného zubolekárskeho príslušenstva (napríklad svietidlá nevrhajúce tiene), ak sú predkladané samostatne; uvedené predmety sa majú zatriediť do svojich vlastných príslušných položiek [pozri aj vysvetlivky k harmonizovanému systému k položke 9018 , časť (II), (ii) a vylúčenie v časti (II)].
                     Výrobok má charakteristické vlastnosti a dizajn elektrického svietidla/osvetľovacieho zariadenia položky 9405 , ktorá zahŕňa elektrické špecializované svietidlá a osvetľovacie zariadenia, ktoré môžu byť zložené z akýchkoľvek materiálov a používať akýkoľvek zdroj svetla [pozri aj vysvetlivky k harmonizovanému systému k položke 9405 , časť (I)].
                     Výrobok, ktorý sa skladá z rôznych materiálov, pričom žiadny z nich mu nedáva jeho podstatný charakter, sa má preto zatriediť pod číselný znak KN 9405 40 99  ako ostatné elektrické svietidlá a osvetľovacie zariadenia z iných materiálov ako z plastov.

            (*1)  Obrázok má len informačný charakter.


title: Vykonávacie nariadenie Komisie (EÚ) č. 554/2012 z  19. júna 2012 o zatriedení určitého tovaru do kombinovanej nomenklatúry

text:
               27.6.2012

               SK

               Úradný vestník Európskej únie

               L 166/20

         VYKONÁVACIE NARIADENIE KOMISIE (EÚ) č. 554/2012
   z 19. júna 2012
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:

               (1)

               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.

               (2)

               V nariadení (EHS) č. 2658/87 sa ustanovili všeobecné pravidlá výkladu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá, alebo ktorá k nej pridáva akékoľvek ďalšie rozdelenie a ktorá je ustanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.

               (3)

               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.

               (4)

               Je potrebné umožniť, aby sa držiteľ záväznej informácie o nomenklatúrnom zatriedení, ktorú vydali colné orgány členských štátov v súvislosti so zatriedením tovaru podľa kombinovanej nomenklatúry, ale ktorá nie je v súlade s týmto nariadením, mohol na túto informáciu aj naďalej odvolávať počas troch mesiacov podľa článku 12 ods. 6 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (2).

               (5)

               Opatrenia stanovené v tomto nariadení sú v súlade so stanoviskom Výboru pre colný kódex,

         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry podľa číselného znaku KN uvedeného v stĺpci 2 tejto tabuľky.
   Článok 2
   Na záväzné informácie o nomenklatúrnom zatriedení tovaru vydané colnými orgánmi členských štátov, ktoré nie sú v súlade s týmto nariadením, sa možno podľa článku 12 ods. 6 nariadenia (EHS) č. 2913/92 aj naďalej odvolávať počas troch mesiacov.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 19. júna 2012

            Za Komisiu v mene predsedu

         Algirdas ŠEMETA

            člen Komisie

      (1)  Ú. v. ES L 256, 7.9.1987, s. 1.

      (2)  Ú. v. ES L 302, 19.10.1992, s. 1.

      PRÍLOHA

                  Opis tovaru

                  Zatriedenie
                  (číselný znak KN)

                  Odôvodnenie

                  (1)

                  (2)

                  (3)

                  Dekoratívna vetvička pozostávajúca z umelých kvetov („poinsettia“ – tzv. vianočná hviezda), lístia a ovocia (vetvičky a bobule ihličnanov). Je vyrobená z brokátového textilného materiálu, plastov a kovového drôtu.
                  Výrobok je určený na použitie ako ozdoba sviečky. Je predkladaný bez sviečky a držiaka sviečky.

                      (1) Pozri obrázok.

                  6702 90 00

                  Zatriedenie je určené všeobecnými pravidlami 1 a 6 na interpretáciu kombinovanej nomenklatúry a znením číselných znakov KN 6702 a 6702 90 00.
                  Vetvička sa nepovažuje za výrobok na slávnosti položky 9505, keďže nie je výlučne navrhnutá, vyrobená a rozpoznateľná ako výrobok na slávnosti. Neobsahuje žiadnu potlač, ornamenty, symboly ani nápisy a preto nie je určená na použitie pri konkrétnej slávnosti (pozri aj vysvetlivky KN k položke 9505).
                  Zatriedenie do položky 9505 ako výrobok na slávnosti je preto vylúčené.
                  Výrobok sa preto zatrieďuje pod číselný znak KN 6702 90 00 ako výrobok zhotovený z umelých kvetín, lístia a ovocia z ostatných materiálov.

         (1)  Obrázok slúži len na informačné účely.


title: Vykonávacie nariadenie Komisie (EÚ) č. 1204/2011 z  18. novembra 2011 o zatriedení určitého tovaru do kombinovanej nomenklatúry

text:
               23.11.2011

               SK

               Úradný vestník Európskej únie

               L 305/14

         VYKONÁVACIE NARIADENIE KOMISIE (EÚ) č. 1204/2011
   z 18. novembra 2011
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:

               (1)

               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.

               (2)

               V nariadení (EHS) č. 2658/87 sa ustanovili všeobecné pravidlá interpretácie kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá, alebo ktorá k nej pridáva akékoľvek ďalšie rozdelenie a ktorá je ustanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.

               (3)

               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.

               (4)

               Je potrebné umožniť, aby sa držiteľ záväznej informácie o nomenklatúrnom zatriedení, ktorú vydali colné orgány členských štátov v súvislosti so zatriedením tovaru podľa kombinovanej nomenklatúry, ale ktorá nie je v súlade s týmto nariadením, mohol na túto informáciu aj naďalej odvolávať počas troch mesiacov podľa článku 12 ods. 6 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (2).

               (5)

               Výbor pre colný kódex nevydal stanovisko v lehote stanovenej jeho predsedom,

         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry podľa číselného znaku KN uvedeného v stĺpci 2 tejto tabuľky.
   Článok 2
   Na záväzné informácie o nomenklatúrnom zatriedení tovaru vydané colnými orgánmi členských štátov, ktoré nie sú v súlade s týmto nariadením, sa možno podľa článku 12 ods. 6 nariadenia (EHS) č. 2913/92 aj naďalej odvolávať počas troch mesiacov.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 18. novembra 2011

            Za Komisiu v mene predsedu

         Algirdas ŠEMETA

            člen Komisie

      (1)  Ú. v. ES L 256, 7.9.1987, s. 1.

      (2)  Ú. v. ES L 302, 19.10.1992, s. 1.

      PRÍLOHA

                  Opis tovaru

                  Zatriedenie
                  (číselný znak KN)

                  Odôvodnenie

                  (1)

                  (2)

                  (3)

                              1.

                              Ručné, vymeniteľné zariadenie pozostávajúce z lampy, šošovky, tlačidla na spustenie a svetelného indikátora (tzv. „ručná hlavica s intenzívnym pulzným svetlom (IPL)“).
                              Zariadenie generuje intenzívne pulzné svetlo s rôznymi šírkami impulzu do 100 ms, vlnovou dĺžkou 650 – 1 200 nm, veľkosťou osvetľovanej plochy 16 x 46 mm a maximálnou fluenciou 45 J/cm2.
                              Funguje iba v spojení so strojom („základnou jednotkou“), ktorý mu dodáva energiu, ovládacie signály a chladiacu kvapalinu. „Základná jednotka“ obsahuje napájací zdroj, riadiacu jednotku s displejom a chladiacu jednotku a funguje aj s „laserovými ručnými hlavicami“.
                              Po pripojení k „základnej jednotke“ sa zariadenie používa na špeciálne kozmetické ošetrenie, napríklad na trvalé odstránenie chĺpkov.

                  8543 90 00

                  Zatriedenie je určené všeobecnými pravidlami 1 a 6 pre interpretáciu kombinovanej nomenklatúry, poznámkou 2 (b) k triede XVI a znením číselných znakov KN 8543 a 8543 90 00.
                  Keďže intenzívne pulzné svetlo vytvárané zdrojom svetla nie je laserový lúč, zatriedenie do položky 9013 ako laser je vylúčené.
                  Zariadenie vzhľadom na svoju charakteristiku a objektívne vlastnosti, hlavne svoju konštrukciu elektronickej povahy, nie je podobné vymeniteľnému nástroju (pozri poznámku 1 (o) k triede XVI). Keď zariadenie funguje v spojení so „základnou jednotkou“, dá sa považovať za fungujúci stroj, ktorý vykonáva individuálnu funkciu inde v kapitole 85 nešpecifikovanú ani nezahrnutú.
                  Zariadenie je nevyhnutné na fungovanie stroja, pretože stroj bez neho nemôže fungovať.
                  Zariadenie sa preto má zatriediť pod číselný znak KN 8543 90 00 ako časť a súčasť ostatných elektrických strojov a prístrojov, ktoré majú individuálne funkcie, inde v kapitole 85 nešpecifikované ani nezahrnuté.

                              2.

                              Ručné, vymeniteľné zariadenie pozostávajúce z laseru v pevnom stave, šošovky, prepínača pre výber osvetľovanej plochy a tlačidla na spustenie (tzv. „laserová ručná hlavica“).
                              Zariadenie generuje laserové svetlo s rôznymi šírkami impulzu do 100 ms, vlnovou dĺžkou 1 064 nm, nastaviteľnými veľkosťami osvetľovanej plochy s priemerom 1,5, 3, 6 a 9 mm a maximálnou fluenciou 700 J/cm2.
                              Funguje iba v spojení so strojom („základnou jednotkou“), ktorý mu dodáva energiu, ovládacie signály a chladiacu kvapalinu. „Základná jednotka“ obsahuje napájací zdroj, riadiacu jednotku s displejom a chladiacu jednotku a funguje aj s „ručnými hlavicami s intenzívnym pulzným svetlom (IPL)“.
                              Po pripojení k „základnej jednotke“ sa zariadenie používa na špeciálne kozmetické ošetrenie žíl na nohách.

                  8543 90 00

                  Zatriedenie je určené všeobecnými pravidlami 1 a 6 pre interpretáciu kombinovanej nomenklatúry, poznámkou 2 (b) k triede XVI a znením číselných znakov KN 8543 a 8543 90 00.
                  Keďže laser je špeciálne navrhnutý na generovanie laserového svetla s určitými šírkami impulzu a veľkosťami osvetľovanej plochy, zariadenie je prispôsobené na vykonávanie špecifickej funkcie. Keď zariadenie funguje v spojení so „základnou jednotkou“, dá sa považovať za fungujúci stroj, ktorý vykonáva individuálnu funkciu inde v kapitole 85 nešpecifikovanú ani nezahrnutú.
                  Zatriedenie do položky 9013 ako laser je preto vylúčené (pozri aj vysvetlivky HS k položke 9013 (2), štvrtý odsek).
                  Zariadenie vzhľadom na svoju charakteristiku a objektívne vlastnosti, hlavne svoju konštrukciu elektronickej povahy, nie je podobné vymeniteľnému nástroju (pozri poznámku 1 (o) k triede XVI).
                  Zariadenie je nevyhnutné na fungovanie stroja, pretože stroj bez neho nemôže fungovať.
                  Zariadenie sa preto má zatriediť pod číselný znak KN 8543 90 00 ako časť a súčasť ostatných elektrických strojov a prístrojov, ktoré majú individuálne funkcie, inde v kapitole 85 nešpecifikované ani nezahrnuté.


title: Vykonávacie nariadenie Komisie (EÚ) č. 586/2014 z  2. júna 2014 , ktorým sa udeľuje výnimka z nariadenia Rady (ES) č. 1967/2006, pokiaľ ide o zákaz lovu nad chránenými biotopmi a o minimálnu vzdialenosť od pobrežia a hĺbku v prípade lovu plavidlami s vlečnými sieťami typu gangui v určitých pobrežných vodách Francúzska (Provence-Alpes-Côte d'Azur)

text:
               3.6.2014

               SK

               Úradný vestník Európskej únie

               L 164/10

         VYKONÁVACIE NARIADENIE KOMISIE (EÚ) č. 586/2014
   z 2. júna 2014,
   ktorým sa udeľuje výnimka z nariadenia Rady (ES) č. 1967/2006, pokiaľ ide o zákaz lovu nad chránenými biotopmi a o minimálnu vzdialenosť od pobrežia a hĺbku v prípade lovu plavidlami s vlečnými sieťami typu gangui v určitých pobrežných vodách Francúzska (Provence-Alpes-Côte d'Azur)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1967/2006 z 21. decembra 2006 o riadiacich opatreniach pre trvalo udržateľné využívanie zdrojov rybného hospodárstva v Stredozemnom mori (1) a najmä na jeho článok 4 ods. 5 a článok 13 ods. 5 a ods. 10,
   keďže:

               (1)

               V článku 4 ods. 1 nariadenia (ES) č. 1967/2006 sa zakazuje lov vlečnými sieťami, škrabákmi, kruhovými záťahovými sieťami, záťahovými sieťami ovládanými z lode, záťahovými sieťami ovládanými z pobrežia alebo podobnými sieťami nad dnom obrasteným morskou trávou najmä druhom Posidonia oceanica alebo iným morským fanerogamom.

               (2)

               Komisia môže povoliť výnimku z článku 4 ods. 1 nariadenia (ES) č. 1967/2006 za predpokladu splnenia podmienok uvedených v článku 4 ods. 5.

               (3)

               V článku 13 ods. 1 nariadenia (ES) č. 1967/2006 sa zakazuje používanie vlečeného výstroja do 3 námorných míľ od pobrežia alebo po hĺbnicu 50 m, ak sa táto hĺbka dosiahne v kratšej vzdialenosti od pobrežia.

               (4)

               Na žiadosť členského štátu môže Komisia povoliť výnimku z článku 13 ods. 1 nariadenia (ES) č. 1967/2006 za predpokladu splnenia podmienok uvedených v článku 13 ods. 5 a 9.

               (5)

               Komisia dostala 18. mája 2011 žiadosť Francúzska o výnimku z článku 4 ods. 1 prvého pododseku, z článku 13 ods. 1 prvého pododseku a z článku 13 ods. 2 uvedeného nariadenia, pokiaľ ide o používanie plavidiel s vlečnými sieťami typu gangui v určitých oblastiach mora, ktoré sa nachádzajú v pobrežných vodách Francúzska nad dnom obrasteným morskou trávou druhu Posidonia oceanica a do 3 námorných míľ od pobrežia v ľubovoľnej hĺbke.

               (6)

               Francúzsko tieto výnimky podložilo aktuálnymi vedeckými a technickými zdôvodneniami.

               (7)

               Vedecký, technický a hospodársky výbor pre rybné hospodárstvo (Scientific, Technical and Economic Committee for Fisheries – STECF) posúdil výnimku požadovanú Francúzskom a súvisiaci návrh riadiaceho plánu na svojom plenárnom zasadnutí, ktoré sa konalo 11. až 15. júla 2011.

               (8)

               Výnimky, o ktoré požiadalo Francúzsko, spĺňajú podmienky uvedené v článku 4 ods. 5 a v článku 13 ods. 5 a 9 nariadenia (ES) č. 1967/2006.

               (9)

               Uvedená žiadosť sa týka rybolovných činností vykonávaných v súlade s článkom 4 ods. 5 prvým pododsekom nariadenia (ES) č. 1967/2006 plavidlami s celkovou dĺžkou ≤ 12 metrov a výkonom motora ≤ 85 kW vybavených vlečenými sieťami na lov pri dne spravidla obrastenom druhmi Posidonia.

               (10)

               Tieto rybolovné činnosti ovplyvňujú takmer 27,5 % oblasti s morským dnom obrasteným druhom Posidonia oceanica v zóne, ktorá je súčasťou riadiaceho plánu, ako aj 9 % trávnatého morského dna v pobrežných vodách Francúzska v súlade s požiadavkami bodov ii) a iii) v prvom pododseku článku 4 ods. 5 nariadenia (ES) č. 1967/2006.

               (11)

               Z dôvodu obmedzených rozmerov podmorskej plytčiny platia určité geografické obmedzenia.

               (12)

               Rybolov nijakým významným spôsobom neovplyvňuje morské prostredie.

               (13)

               Výnimka, o ktorú požiadalo Francúzsko, sa týka iba obmedzeného počtu 36 plavidiel.

               (14)

               Rybolov plavidlami s vlečnými sieťami typu gangui je zameraný na širokú škálu druhov, ktoré predstavujú ekologickú niku; zloženie úlovku pri tomto druhu rybolovu, zvlášť pokiaľ ide o množstvo ulovených druhov, nie je možné získať iným rybárskym výstrojom. Preto nemožno takýto rybolov vykonávať použitím iného výstroja.

               (15)

               Riadiacim plánom sa zaručuje, že v budúcnosti nedôjde k žiadnemu zvýšeniu rybolovného úsilia, pretože oprávnenia na rybolov budú vydané iba príslušným 36 plavidlám s celkovým výkonom 1 745 kW, ktoré sú už vo Francúzsku povolené.

               (16)

               Žiadosť sa vzťahuje na plavidlá so záznamom z rybolovnej činnosti dlhším ako päť rokov, ktoré dodržiavajú riadiaci plán prijatý Francúzskom dňa 15. apríla 2014 (2) v súlade s článkom 19 ods. 2 nariadenia (ES) č. 1967/2006.

               (17)

               Tieto plavidlá sú zahrnuté do zoznamu oznámeného Komisii v súlade s požiadavkami článku 13 ods. 9 nariadenia (ES) č. 1967/2006.

               (18)

               Predmetné rybolovné činnosti spĺňajú požiadavky článku 4, článku 8 ods. 1 písm. h) a článku 9 ods. 3 nariadenia (ES) č. 1967/2006.

               (19)

               Predmetné rybolovné činnosti spĺňajú požiadavky zaznamenávania údajov stanovené v článku 14 nariadenia Rady (ES) č. 1224/2009 (3).

               (20)

               Predmetné rybolovné činnosti nezasahujú do činností plavidiel, ktoré používajú iný výstroj ako vlečné siete, záťahové siete alebo podobné vlečené siete.

               (21)

               Rybolovná činnosť plavidiel s vlečnými sieťami typu gangui je vo francúzskom riadiacom pláne regulovaná, s cieľom zabezpečiť, aby boli úlovky druhov uvedených v prílohe III k nariadeniu (ES) č. 1967/2006 minimálne.

               (22)

               Plavidlá s vlečnými sieťami typu gangui nelovia hlavonožce.

               (23)

               Francúzsky riadiaci plán obsahuje opatrenia týkajúce sa monitorovania rybolovných činností, ako sa uvádza v článku 4 ods. 5 v piatom pododseku a v článku 13 ods. 9 v treťom pododseku nariadenia (ES) č. 1967/2006.

               (24)

               Požadované výnimky by sa preto mali udeliť.

               (25)

               Francúzsko by malo v určenom termíne a v súlade s plánom monitorovania stanoveným vo francúzskom riadiacom pláne predložiť Komisii správu.

               (26)

               Obdobie trvania výnimky by sa malo obmedziť, aby bolo možné prijať včasné nápravné riadiace opatrenia v prípade, že zo správy predloženej Komisii bude zrejmý zlý stav ochrany využívaných zásob a takisto v snahe rozšíriť vedecký základ na účely zlepšenia riadiaceho plánu.

               (27)

               Opatrenia stanovené v tomto nariadení sú v súlade so stanoviskom Výboru pre rybolov a akvakultúru,

         PRIJALA TOTO NARIADENIE:
   Článok 1
   Výnimky
   Ustanovenia v článku 4 ods. 1 a v článku 13 ods. 1 a ods. 2 nariadenia (ES) č. 1967/2006 sa neuplatňujú v pobrežných vodách Francúzska v blízkosti pobrežia regiónu Provence-Alpes- Côte d'Azur v prípade, že ide o plavidlá s vlečnými sieťami typu gangui, ktoré:

               a)

               majú registračné číslo uvedené vo francúzskom riadiacom pláne;

               b)

               majú záznam z rybolovnej činnosti dlhší ako päť rokov a v budúcnosti nedôjde k žiadnemu zvýšeniu ich rybolovného úsilia; a

               c)

               majú oprávnenie na rybolov a vykonávajú svoju činnosť podľa riadiaceho plánu, ktorý prijalo Francúzsko v súlade s článkom 19 ods. 2 nariadenia (ES) č. 1967/2006.

         Článok 2
   Plán monitorovania a podávanie správ
   Francúzsko do troch rokov od nadobudnutia účinnosti tohto nariadenia predloží Komisii správu vypracovanú v súlade s plánom monitorovania prijatým v rámci riadiaceho plánu uvedeného v článku 1 písm. c).
   Článok 3
   Nadobudnutie účinnosti a obdobie uplatňovania
   Toto nariadenie nadobúda účinnosť tretím dňom nasledujúcim po jeho uverejnení v Úradnom vestníku Európskej únie.

   Uplatňuje sa do 6. júna 2017.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 2. júna 2014

            Za Komisiu

            predseda

         José Manuel BARROSO

      (1)  Ú. v. EÚ L 36, 8.2.2007, s. 6.

      (2)  Odkaz na JORF č. 0101 z 30. apríla 2014, s. 7452.

      (3)  Nariadenie Rady (ES) č. 1224/2009 z 20. novembra 2009, ktorým sa zriaďuje systém kontroly Spoločenstva na zabezpečenie dodržiavania pravidiel spoločnej politiky v oblasti rybného hospodárstva a ktorým sa menia a dopĺňajú nariadenia (ES) č. 847/96, (ES) č. 2371/2002, (ES) č. 811/2004, (ES) č. 768/2005, (ES) č. 2115/2005, (ES) č. 2166/2005, (ES) č. 388/2006, (ES) č. 509/2007, (ES) č. 676/2007, (ES) č. 1098/2007, (ES) č. 1300/2008, (ES) č. 1342/2008 a ktorým sa zrušujú nariadenia (EHS) č. 2847/93, (ES) č. 1627/94 a (ES) č. 1966/2006 (Ú. v. EÚ L 343, 22.12.2009, s. 1).


title: Vykonávacie nariadenie Komisie (EÚ) č. 1140/2012 z  28. novembra 2012 , ktorým sa schvaľujú väčšie zmeny a doplnenia špecifikácie názvu zapísaného do Registra chránených označení pôvodu a chránených zemepisných označení [Coppia Ferrarese (CHZO)]

text:
               4.12.2012

               SK

               Úradný vestník Európskej únie

               L 332/8

         VYKONÁVACIE NARIADENIE KOMISIE (EÚ) č. 1140/2012
   z 28. novembra 2012,
   ktorým sa schvaľujú väčšie zmeny a doplnenia špecifikácie názvu zapísaného do Registra chránených označení pôvodu a chránených zemepisných označení [Coppia Ferrarese (CHZO)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 510/2006 z 20. marca 2006 o ochrane zemepisných označení a označení pôvodu poľnohospodárskych výrobkov a potravín (1), a najmä na jeho článok 7 ods. 4 prvý pododsek,
   keďže:

               (1)

               Komisia v súlade s článkom 9 ods. 1 prvým pododsekom nariadenia (ES) č. 510/2006 preskúmala žiadosť Talianska o schválenie zmien a doplnení špecifikácie chráneného zemepisného označenia „Coppia Ferrarese“ zapísaného do registra podľa nariadenia Komisie (ES) č. 2400/96 (2) zmeneného a doplneného nariadením (ES) č. 2036/2001 (3).

               (2)

               Keďže príslušné zmeny a doplnenia nie sú menšieho rozsahu v zmysle článku 9 nariadenia (ES) č. 510/2006, Komisia žiadosť o zmeny a doplnenia uverejnila podľa článku 6 ods. 2 prvého pododseku uvedeného nariadenia v Úradnom vestníku Európskej únie
                   (4). Komisii nebola v súlade s článkom 7 nariadenia (ES) č. 510/2006 oznámená žiadna námietka, tieto zmeny a doplnenia sa teda musia schváliť,

         PRIJALA TOTO NARIADENIE:
   Článok 1
   Zmeny a doplnenia špecifikácie uverejnené v Úradnom vestníku Európskej únie týkajúce sa názvu, ktorý sa uvádza v prílohe k tomuto nariadeniu, sa týmto schvaľujú.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 28. novembra 2012

            Za Komisiu v mene predsedu

         Dacian CIOLOȘ

            člen Komisie

      (1)  Ú. v. EÚ L 93, 31.3.2006, s. 12.

      (2)  Ú. v. ES L 327, 18.12.1996, s. 11.

      (3)  Ú. v. ES L 275, 18.10.2001, s. 9.

      (4)  Ú. v. EÚ C 75, 14.3.2012, s. 13.

      PRÍLOHA
      Poľnohospodárske výrobky určené na ľudskú spotrebu uvedené v prílohe I k zmluve:

         Trieda 2.4   chlieb, zákusky, koláče, cukrovinky a iné pekárske výrobky

      TALIANSKO
      Coppia Ferrarese (CHZO)


title: Vykonávacie nariadenie Komisie (EÚ) 2015/52 zo 14. januára 2015 , ktorým sa mení vykonávacie nariadenie (EÚ) č. 686/2012, pokiaľ ide o spravodajský členský štát pre účinnú látku mekoprop-P  Text s významom pre EHP

text:
               15.1.2015

               SK

               Úradný vestník Európskej únie

               L 9/27

         VYKONÁVACIE NARIADENIE KOMISIE (EÚ) 2015/52
   zo 14. januára 2015,
   ktorým sa mení vykonávacie nariadenie (EÚ) č. 686/2012, pokiaľ ide o spravodajský členský štát pre účinnú látku mekoprop-P
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 19,
   keďže:

               (1)

               Vykonávacím nariadením Komisie (EÚ) č. 686/2012 (2) sa hodnotenie jednotlivých účinných látok prideľuje spravodajskému členskému štátu a spoluspravodajskému členskému štátu. Na žiadosť žiadateľa a so súhlasom príslušných členských štátov sa považuje za potrebné zmeniť spravodajský členský štát, pokiaľ ide o mekoprop-P, a zároveň rešpektovať rovnováhu, pokiaľ ide o rozdelenie povinností a práce medzi členské štáty. Hodnotenie na účely postupov obnovenia, pokiaľ ide o mekoprop-P, by malo byť odteraz pridelené Spojenému kráľovstvu.

               (2)

               Vykonávacie nariadenie (EÚ) č. 686/2012 by sa preto malo zodpovedajúcim spôsobom zmeniť.

               (3)

               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

         PRIJALA TOTO NARIADENIE:
   Článok 1
   V prílohe k vykonávaciemu nariadeniu (EÚ) č. 686/2012 sa zápis týkajúci sa účinnej látky mekoprop-P nahrádza takto:

                  Účinná látka

                  Spravodajský členský štát

                  Spoluspravodajský členský štát

                  „mekoprop-P

                  UK

                  IE“

   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   Toto nariadenie je záväzné v celom rozsahu a priamo uplatniteľné vo všetkých členských štátoch.

      V Bruseli 14. januára 2015

            Za Komisiu

            predseda

         Jean-Claude JUNCKER

      (1)  Ú. v. EÚ L 309, 24.11.2009, s. 1.

      (2)  Vykonávacie nariadenie Komisie (EÚ) č. 686/2012 z 26. júla 2012, ktorým sa členským štátom na účely postupu obnovenia prideľuje hodnotenie účinných látok, ktorých povolenie skončí najneskôr 31. decembra 2018 (Ú. v. EÚ L 200, 27.7.2012, s. 5).


title: Vykonávacie nariadenie Komisie (EÚ) 2017/220 z 8. februára 2017, ktorým sa po čiastočnom priebežnom revíznom prešetrovaní podľa článku 11 ods. 3 nariadenia Rady (EÚ) 2016/1036 mení vykonávacie nariadenie Rady (EÚ) č. 1106/2013, ktorým sa ukladá konečné antidumpingové clo na dovoz určitých drôtov z nehrdzavejúcej ocele s pôvodom v Indii

text:
               9.2.2017

               SK

               Úradný vestník Európskej únie

               L 34/21

         VYKONÁVACIE NARIADENIE KOMISIE (EÚ) 2017/220
   z 8. februára 2017,
   ktorým sa po čiastočnom priebežnom revíznom prešetrovaní podľa článku 11 ods. 3 nariadenia Rady (EÚ) 2016/1036 mení vykonávacie nariadenie Rady (EÚ) č. 1106/2013, ktorým sa ukladá konečné antidumpingové clo na dovoz určitých drôtov z nehrdzavejúcej ocele s pôvodom v Indii
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) 2016/1036 z 8. júna 2016 o ochrane pred dumpingovými dovozmi z krajín, ktoré nie sú členmi Európskej únie (1) (ďalej len „základné nariadenie“), a najmä na jeho článok 11 ods. 3,
   keďže:
   1.   POSTUP

   1.1.   Predchádzajúce prešetrovania a platné opatrenia

               (1)

               Vykonávacím nariadením (EÚ) č. 861/2013 (2) Rada uložila konečné vyrovnávacie clo na dovoz určitých drôtov z nehrdzavejúcej ocele s pôvodom v Indii.

               (2)

               Vykonávacím nariadením (EÚ) č. 1106/2013 (3) Rada uložila konečné antidumpingové clo na dovoz určitých drôtov z nehrdzavejúcej ocele s pôvodom v Indii (ďalej len „pôvodné prešetrovanie“).

               (3)

               V septembri 2015 Komisia zmenila antidumpingové opatrenia vykonávacím nariadením (EÚ) 2015/1483 (4) na základe opätovného absorpčného prešetrovania v súlade s článkom 12 nariadenia Rady (ES) č. 1225/2009 (5).

               (4)

               Antidumpingové clo, ktoré je v súčasnosti uplatniteľné na dovoz od spoločnosti Venus Wire Industries Pvt. Ltd, predstavuje 9,4 % (v súčasnosti uplatniteľné dumpingové rozpätie 12,4 % mínus vyrovnávacie clo 3 %) a od spoločnosti Garg Inox Ltd 8,4 % (v súčasnosti uplatniteľné dumpingové rozpätie 11,8 % mínus vyrovnávacie clo 3,4 %). Antidumpingové clo, ktoré je v súčasnosti uplatniteľné na dovoz od vyvážajúcich výrobcov v Indii, ktorí nespolupracovali v pôvodnom prešetrovaní, predstavuje 12,5 % (dumpingové rozpätie 16,2 % mínus vyrovnávacie clo 3,7 %).

         1.2.   Žiadosť o čiastočné priebežné revízne prešetrovanie

               (5)

               Komisii boli doručené dve žiadosti o čiastočné priebežné revízne prešetrovanie existujúcich antidumpingových opatrení, ktoré sa týkali len preskúmania dumpingu.

               (6)

               Jednu žiadosť o revízne prešetrovanie podala skupina Venus group (ďalej len „Venus“), ktorá je vyvážajúcim výrobcom z Indie (ďalej len „dotknutá krajina“). Skupina Venus group zahŕňa spoločnosti Venus Wire Industries Pvt. Ltd, Precision Metals, Hindustan Inox. Ltd, Sieves Manufacturer India, Pvt. Ltd a prepojeného dovozcu Venus Edelstahl GmbH.

               (7)

               Ďalšiu žiadosť o prešetrovanie podala spoločnosť Garg Inox Ltd (ďalej len „Garg“), vyvážajúci výrobca z Indie. Venus a Garg sa ďalej spolu uvádzajú ako „žiadatelia“.

               (8)

               Žiadatelia vo svojich žiadostiach tvrdia, že okolnosti, na základe ktorých boli antidumpingové opatrenia uložené, sa zmenili a že tieto zmeny sú trvalého charakteru. Žiadatelia poskytli dôkazy prima facie, že zachovanie uložených opatrení na súčasnej úrovni už nie je na vyrovnanie dumpingu spôsobujúceho ujmu potrebné.

         1.3.   Začatie čiastočného priebežného revízneho prešetrovania

               (9)

               Keďže Komisia po informovaní členských štátov zistila, že existujú dostatočné dôkazy na odôvodnenie začatia čiastočného priebežného revízneho prešetrovania obmedzeného na preskúmanie dumpingu, pokiaľ ide o žiadateľov, informovala oznámením uverejneným 11. decembra 2015 v Úradnom vestníku Európskej únie
                   (6) o začatí čiastočného priebežného preskúmania v súlade s článkom 11 ods. 3 nariadenia (ES) č. 1225/2009 o ochrane pred dumpingovými dovozmi z krajín, ktoré nie sú členmi Európskeho spoločenstva, obmedzeného na preskúmanie dumpingu, pokiaľ ide o žiadateľov.

         1.4.   Prešetrovanie

               (10)

               S cieľom získať informácie potrebné na prešetrovanie Komisia poslala prešetrovaným vyvážajúcim výrobcom dotazník, ktorý jej doručili po vyplnení v lehote stanovenej na tento účel.

               (11)

               Komisia vyhľadala a overila všetky informácie, ktoré považovala za potrebné na stanovenie dumpingu. Overovania na mieste podľa článku 16 základného nariadenia sa uskutočnili v priestoroch týchto spoločností:

                           —

                           Venus Wire Industries Pvt. Ltd, Bombaj, Maharasthra, India,

                           —

                           Precision Metals, Bombaj, Maharasthra, India,

                           —

                           Hindustan Inox. Ltd, Bombaj, Maharasthra, India,

                           —

                           Venus Edelstahl GmbH, Hagen, Nemecko
                           a

                           —

                           Garg Inox Ltd, Bahadurgarh, Haryana, India.

               (12)

               Na žiadosť spoločnosti Venus sa 26. júla 2016 uskutočnilo vypočutie úradníkom pre vypočutie v obchodných konaniach.

         1.5.   Obdobie revízneho prešetrovania

               (13)

               Prešetrovanie úrovne dumpingu sa vzťahovalo na obdobie od 1. októbra 2014 do 30. septembra 2015 (ďalej len „obdobie revízneho prešetrovania“).

         2.   DOTKNUTÝ VÝROBOK A PODOBNÝ VÝROBOK

   2.1.   Dotknutý výrobok

               (14)

               Výrobok, ktorý je predmetom prešetrovania, je vymedzený ako drôty z nehrdzavejúcej ocele obsahujúce v hmotnosti:

                           —

                           2,5 % alebo viac niklu okrem drôtu obsahujúceho v hmotnosti 28 % alebo viac, ale najviac 31 % niklu a 20 % alebo viac, ale najviac 22 % chrómu,

                           —

                           menej ako 2,5 % niklu okrem drôtu obsahujúceho v hmotnosti 13 % alebo viac, ale najviac 25 % chrómu a 3,5 % alebo viac, ale najviac 6 % hliníka,

                     s pôvodom v Indii, v súčasnosti patriaci pod číselné znaky KN 7223 00 19 a 7223 00 99 (ďalej len „dotknutý výrobok“).

         2.2.   Podobný výrobok

               (15)

               Revíznym prešetrovaním sa potvrdilo, že drôty z nehrdzavejúcej ocele vymedzené v odôvodnení 14 vyrábané žiadateľmi a predávané na domácom trhu majú rovnaké základné fyzické, technické a chemické vlastnosti a použitie ako dotknutý výrobok vyvážaný do Únie.

               (16)

               Komisia rozhodla, že tieto výrobky sú preto podobnými výrobkami v zmysle článku 1 ods. 4 základného nariadenia.

         3.   PRETRVÁVAJÚCI CHARAKTER ZMENENÝCH OKOLNOSTÍ

               (17)

               V súlade s článkom 11 ods. 3 základného nariadenia Komisia preskúmala, či by sa zmenené okolnosti, ako tvrdia žiadatelia, mohli považovať za okolnosti trvalého charakteru.

      Venus

               (18)

               Pripomína sa, že v pôvodnom prešetrovaní bol článok 18 základného nariadenia použitý vzhľadom na spoločnosť Venus s cieľom určiť výrobné náklady a vypočítať dumpingové rozpätie. Dôvodom bola skutočnosť, že informácie týkajúce sa tried ocele boli považované za nespoľahlivé, keďže presné sledovanie podľa jednotlivých tried ocele vo všetkých fázach výrobného procesu nebolo možné.

               (19)

               Spoločnosť Venus vo svojej žiadosti o revízne prešetrovanie tvrdí, že v jej systéme riadenia účtovníctva a zásob došlo k zmenám. Zo získaných dôkazov overených počas prešetrovania vyplýva, že spoločnosť Venus zaviedla vo svojom systéme riadenia zásob kontroly prostredníctvom nového softvéru, vďaka ktorému môže sledovať jednotlivé triedy ocele počas celého výrobného procesu. Týmito kontrolami sa odstránilo riziko nezrovnalostí na úrovni jednotlivých tried ocele. Oznámenú distribúciu základnej suroviny podľa tried ocele teda možno považovať za spoľahlivú na určenie nákladov a predajných cien jednotlivých druhov výrobku, ktoré majú vplyv na výrobnú cenu dotknutého výrobku a výpočet dumpingového rozpätia. Tu popísané okolnosti sa v blízkej budúcnosti pravdepodobne nezmenia tak, aby mali vplyv na tieto zistenia.

               (20)

               Komisia na základe toho dospela k záveru, že pokiaľ ide o spoločnosť Venus, zmenené okolnosti majú trvalý charakter.

      Garg

               (21)

               Podľa pôvodných prešetrovaní spoločnosť Garg realizovala značný objem vývozu cez prepojeného dovozcu v Únii. Spoločnosť tvrdila, že odkedy je jej dcérska spoločnosť v Únii zatvorená, vzťahy medzi oboma subjektmi prestali existovať a že to malo za následok výraznú zmenu výpočtu dumpingového rozpätia, keďže vývozné ceny sa už nebudú počítať podľa článku 2 ods. 9 základného nariadenia.

               (22)

               Prešetrovaním sa potvrdilo zatvorenie dcérskej spoločnosti v Únii. Komisia na základe toho dospela k záveru, že pokiaľ ide o spoločnosť Garg, zmenené okolnosti majú výrazný a trvalý charakter.

         4.   DUMPING

   a)   Úvod

               (23)

               Ako sa uvádza ďalej, pokiaľ ide o spoločnosť Garg, vyskytlo sa viacero otázok, ktoré Komisiu priviedli k tomu, aby zvážila uplatnenie článku 18 základného nariadenia.

               (24)

               Z kontroly na mieste v spoločnosti Garg vyplynulo, že spoločnosť mala splatné provízie z vývozných transakcií bývalému prepojenému dovozcovi v Únii počas obdobia priebežného revízneho prešetrovania, ale ich neuviedla vo svojej odpovedi na dotazník.

               (25)

               Komisia listom z 30. mája 2016 informovala spoločnosť Garg, že z dôvodu uvedeného v odôvodnení 24 má v úmysle uplatniť dostupné skutočnosti v súlade s článkom 18 základného nariadenia, pokiaľ ide o uvedené provízie.

               (26)

               Spoločnosť vyjadrila pripomienky k úmyslu Komisie použiť dostupné skutočnosti 15. júna 2016 a uznala, že provízie za niektoré transakcie neboli nahlásené a že na základe toho sa na určenie výšky týchto provízií môžu použiť dostupné skutočnosti.

               (27)

               Komisia preskúmala pripomienky spoločnosti a usúdila, že spoločnosť nepopiera dôvod uvedený v odôvodnení 24. V súlade s článkom 18 základného nariadenia Komisia preto pri výpočte dumpingového rozpätia použila najlepšie dostupné skutočnosti týkajúce sa provízií.

         b)   Normálna hodnota

               (28)

               Komisia najprv preskúmala, či je celkový objem predaja na domácom trhu žiadateľov reprezentatívny v súlade s článkom 2 ods. 2 základného nariadenia. Predaj na domácom trhu je reprezentatívny, ak v prípade každého žiadateľa celkový objem predaja podobného výrobku nezávislým zákazníkom na domácom trhu predstavoval aspoň 5 % jeho celkového objemu predaja dotknutého výrobku na vývoz do Únie počas obdobia revízneho prešetrovania. Na tomto základe bol celkový objem predaja podobného výrobku na domácom trhu pre žiadateľov reprezentatívny.

               (29)

               Komisia následne pre každého žiadateľa určila druhy výrobku predávané na domácom trhu, ktoré boli rovnaké alebo porovnateľné s druhmi výrobku predávanými na vývoz do Únie.

               (30)

               Komisia potom v súlade s článkom 2 ods. 2 základného nariadenia preskúmala, či bol predaj na domácom trhu reprezentatívny v prípade každého žiadateľa a každého druhu výrobku, ktorý je rovnaký alebo porovnateľný s druhom výrobku predávaným na vývoz do Únie. Predaj určitého druhu výrobku na domácom trhu je reprezentatívny, ak celkový objem predaja tohto druhu výrobku na domácom trhu nezávislým zákazníkom počas obdobia prešetrovania predstavuje aspoň 5 % celkového objemu predaja rovnakého alebo porovnateľného druhu výrobku na vývoz do Únie.

               (31)

               Komisia zistila, že väčšina druhov výrobku je reprezentatívna pre spoločnosť Garg. Pokiaľ ide o spoločnosť Venus, reprezentatívnych bolo len niekoľko druhov výrobku. V prípade druhov výrobku, ktoré neboli reprezentatívne, Komisia postupovala, ako je uvedené v odôvodneniach 36 a 37.

               (32)

               Následne Komisia vymedzila podiel ziskového predaja nezávislým zákazníkom na domácom trhu pre každý druh výrobku počas obdobia revízneho prešetrovania s cieľom rozhodnúť o tom, či na výpočet normálnej hodnoty v súlade s článkom 2 ods. 4 základného nariadenia použiť skutočný predaj na domácom trhu.

               (33)

               Normálna hodnota je založená na skutočnej domácej cene jednotlivých druhov výrobkov bez ohľadu na to, či je tento predaj ziskový, alebo nie, ak:

                           a)

                           objem predaja druhu výrobku, ktorý sa realizoval za čistú predajnú cenu rovnakú alebo vyššiu ako vypočítané výrobné náklady, predstavoval viac ako 80 % celkového objemu predaja tohto druhu výrobku, a

                           b)

                           vážený priemer predajných cien tohto druhu výrobku je rovnaký alebo vyšší ako jednotkové výrobné náklady.

               (34)

               V tomto prípade je normálna hodnota váženým priemerom cien celého objemu predaja daného druhu výrobku na domácom trhu počas obdobia revízneho prešetrovania.

               (35)

               Normálna hodnota je skutočnou domácou cenou jednotlivých druhov výrobkov len v prípade ziskového predaja druhov výrobku na domácom trhu počas obdobia revízneho prešetrovania, ak:

                           a)

                           objem ziskového predaja druhu výrobku predstavuje najviac 80 % celkového objemu predaja tohto druhu, alebo

                           b)

                           vážený priemer cien tohto druhu výrobku je nižší ako jednotkové výrobné náklady.

               (36)

               V dôsledku uvedených testov sa normálna hodnota pre každého žiadateľa vypočítala ako vážený priemer jeho ziskového predaja, s výnimkou prípadov, keď sa druh podobného výrobku v rámci bežného obchodu nepredával alebo sa predával v nedostatočnom objeme alebo ak sa druh výrobku nepredával na domácom trhu v reprezentatívnom množstve, keď Komisia vytvorila normálnu hodnotu v súlade s článkom 2 ods. 3 a ods. 6 základného nariadenia.

               (37)

               Normálna hodnota bola vytvorená spočítaním týchto priemerných výrobných nákladov podobného výrobku dotknutého žiadateľa počas obdobia revízneho prešetrovania:

                           a)

                           vážené priemerné predajné, všeobecné a administratívne (ďalej len „PVA“) výdavky, ktoré vznikli každému žiadateľovi pri predaji podobného výrobku na domácom trhu v rámci bežného obchodu počas obdobia revízneho prešetrovania, a

                           b)

                           vážený priemerný zisk, ktorý dosiahol každý žiadateľ pri predaji podobného výrobku na domácom trhu v rámci bežného obchodu počas obdobia revízneho prešetrovania.

                     Výrobné náklady boli v prípade potreby upravené.

         c)   Vývozná cena

               (38)

               Spoločnosť Venus vyvážala do Únie buď priamo nezávislým zákazníkom alebo prostredníctvom prepojeného podniku konajúceho ako dovozca.

               (39)

               Ak bol dotknutý výrobok priamo vyvezený nezávislým zákazníkom v Únii, vývozná cena bola stanovená v súlade s článkom 2 ods. 8 základného nariadenia na základe skutočne zaplatených alebo splatných vývozných cien.

               (40)

               Ak sa predaj na vývoz do Únie uskutočnil cez prepojený podnik konajúci ako dovozca, vývozná cena bola stanovená v súlade s článkom 2 ods. 9 základného nariadenia na základe cien, za ktoré boli dovážané výrobky prvýkrát ďalej predané nezávislému kupujúcemu, upravených o všetky náklady vzniknuté medzi dovozom a ďalším predajom, ako aj primeranú maržu pre PVA a zisky. Použili sa vlastné náklady PVA prepojeného dovozcu a z dôvodu nespoľahlivosti ziskového rozpätia prepojeného dovozcu a vzhľadom na chýbajúce informácie o zisku od neprepojeného dovozcu v tomto prešetrovaní sa použilo rovnaké percento zisku ako v pôvodnom prešetrovaní, a to 5 %.

               (41)

               Pokiaľ ide spoločnosť Garg, všetok predaj na vývoz do Únie sa uskutočnil priamo nezávislým zákazníkom, a Komisia preto stanovila vývoznú cenu na základe skutočne zaplatených alebo splatných cien za predaj dotknutého výrobku v Únii, v súlade s článkom 2 ods. 8 základného nariadenia.

         d)   Porovnanie

               (42)

               Komisia porovnala normálnu hodnotu a vývoznú cenu žiadateľa na základe cien zo závodu.

               (43)

               Ak to bolo odôvodnené potrebou zabezpečiť spravodlivé porovnanie, Komisia v súlade s článkom 2 ods. 10 základného nariadenia upravila normálnu hodnotu a/alebo vývoznú cenu s cieľom zohľadniť rozdiely, ktoré ovplyvňujú ceny a porovnateľnosť cien.

               (44)

               Úpravy sa vykonali, pokiaľ ide o náklady na dopravu, manipuláciu, nakládku a pomocné náklady, dovozné poplatky, náklady na úver, bankové poplatky a provízie. Pokiaľ ide o spoločnosť Garg, Komisia použila najlepšie dostupné skutočnosti týkajúce sa výšky provízií pri vývoze do Únie.

         e)   Dumpingové rozpätie

               (45)

               V prípade vyvážajúcich výrobcov Komisia porovnala vážený priemer normálnej hodnoty každého druhu podobného výrobku s váženou priemernou vývoznou cenou zodpovedajúceho druhu dotknutého výrobku v súlade s článkom 2 ods. 11 a 12 základného nariadenia.

               (46)

               Na základe toho vážený priemer dumpingového rozpätia spoločnosti Venus vyjadrený ako percento ceny CIF na hranici Únie, clo nezaplatené, predstavuje 9,9 % a pre spoločnosť Garg 19,2 %.

               (47)

               Keďže zrevidované dumpingové rozpätie spoločnosti Garg je vyššie než dumpingové rozpätie pre všetky ostatné nespolupracujúce spoločnosti v pôvodnom prešetrovaní, Komisia sa rozhodla, že zreviduje aj dumpingové rozpätie pre všetky ostatné nespolupracujúce spoločnosti v pôvodnom prešetrovaní na úrovni dumpingového rozpätia spoločnosti Garg, ktorá je teraz medzi všetkými spolupracujúcimi spoločnosťami najvyššia.

         5.   ANTIDUMPINGOVÉ OPATRENIA

               (48)

               Spoločnosti Venus a Garg a výrobné odvetvie Únie boli informované o základných skutočnostiach a úvahách, na základe ktorých sa plánovala zmena sadzby cla uplatniteľnej na spoločnosti Venus a Garg a dostali príležitosť predložiť pripomienky.

               (49)

               Po zverejnení jeden z vyvážajúcich výrobcov spochybnil odchýlku z metódy výpočtu použitej v pôvodnom prešetrovaní. Vyvážajúci výrobca tvrdil, i) že Komisia zmenila zatriedenie niektorých druhov dotknutého výrobku v porovnaní s pôvodným prešetrovaním, ii) že Komisia použila inú metódu prideľovania nákladov než v pôvodnom prešetrovaní v rozpore s článkom 11 ods. 9 základného nariadenia a iii) že vylúčenie určitých tried ocele z výpočtu dumpingového rozpätia bolo neopodstatnené.

               (50)

               Komisia rozhodla, že upraví zatriedenie niektorých druhov dotknutého výrobku a podobného výrobku do skupín druhov výrobkov na účely overenia bežného obchodu a porovnania na základe fyzických vlastností týchto výrobkov. Fyzické vlastnosti neopodstatnili zatriedenie, ktoré vykonal sám vyvážajúci výrobca. Ide o presné zatriedenie vlastností dotknutého výrobku, ktoré umožňuje presné zatriedenie v rámci druhov výrobkov. Táto úprava sa netýka „metodológie“ uvedenej v článku 11 ods. 9 základného nariadenia, ale správneho určenia normálnej hodnoty na základe skutočností zhromaždených a overených počas tohto prešetrovania. Nepredstavuje to preto zmenu metodológie. Toto tvrdenie preto treba zamietnuť.

               (51)

               Komisia v pôvodnom prešetrovaní použila v prípade tohto vyvážajúceho výrobcu dostupné skutočnosti týkajúce sa konečného určenia výrobných nákladov a výpočtu dumpingového rozpätia. Vyvážajúci výrobca tvrdil, že okolnosti týkajúce sa základných prvkov výpočtu dumpingu, t. j. výrobné náklady, sa zmenili a že táto zmena je trvalého charakteru. Pripomína sa, že v pôvodnom prešetrovaní Komisia použila dostupné skutočnosti na určenie nákladov na suroviny. Podstatou zmeny v tomto prešetrovaní je, že sa Komisia rozhodla použiť údaje o nákladoch na suroviny vyvážajúceho výrobcu. Nepredstavuje to zmenu metodológie. Aj keby však bolo treba súčasnú metódu výpočtu chápať ako zmenu metodológie, účelom tohto revízneho prešetrovania je formulovať nové zistenia z dôvodu zmeny okolností, pokiaľ ide o základné prvky výpočtu dumpingu, t. j. výrobné náklady. Skutočnosť, že tvrdenia vyvážajúceho výrobcu týkajúce sa zmenených okolností boli prijaté, by opodstatnila zmenu metodológie. Vyvážajúci výrobca tvrdil, že Komisia mala zvoliť metódu prideľovania nákladov na spracovanie, ktorá sa použila pri pôvodnom prešetrovaní. Táto metóda prideľovania sa však uplatňuje za osobitných okolností, keď sa na určenie výrobných nákladov používajú dostupné skutočnosti. Keďže v tomto prešetrovaní Komisia používa vlastné údaje vyvážajúceho výrobcu, Komisia by mohla uplatniť náležitú metódu prideľovania, čo nebolo možné v pôvodnom prešetrovaní, pretože sa použili dostupné skutočnosti. Metodológia, ktorú navrhoval vyvážajúci výrobca, bola navyše určená výlučne na účely tohto antidumpingového prešetrovania, nezohľadňovala účtovné politiky uplatňované v minulosti, nedala sa použiť na celú výrobu danej spoločnosti a neodzrkadľovala riadne nákladové faktory v prípade výroby dotknutého výrobku a podobného výrobku. Podľa článku 2 ods. 5 základného nariadenia sa Komisia rozhodla, že pri prideľovaní bude vychádzať z hodnoty pridanej k nákladom na suroviny počas procesu výroby, čím sa odkloní od prideľovania založeného na obrate a neutralizuje vysoký vplyv, ktorý môžu mať náklady na suroviny na obrat každého druhu výrobku.

               (52)

               Ten istý vyvážajúci výrobca tvrdil, že Komisia do výpočtu výrobných nákladov neoprávnene nezohľadnila určité zakúpené množstvá ocele. Druh použitej suroviny je kritériom na zatriedenie dotknutého výrobku na účely overenia bežného obchodu a porovnania. Pri výpočte nákladov na suroviny pre každý druh výrobku predávaný spoločnosťou Komisia vychádzala zo záznamov o nákladoch, ktoré zodpovedali špecifikáciám, ktoré si dané zatriedenie dotknutého výrobku vyžaduje a ktoré by mohli byť priamo spojené s predajom, ktorý spoločnosť nahlásila v rámci tohto zatriedenia. Zoskupiť suroviny na inej úrovni, ako navrhovala spoločnosť, sa nepovažovalo za konzistentnú ani primeranú alternatívu. Tvrdenie sa preto zamietlo.

               (53)

               Druhý vyvážajúci výrobca tvrdil, že k súčasnému clu viedlo práve opätovné absorpčné prešetrovanie a že podľa článku 11 ods. 9 základného nariadenia by Komisia mala použiť takú istú metodológiu ako v opätovnom absorpčnom prešetrovaní. Týkalo sa to najmä i) výpočtu jednotlivých nákladov na výrobu pre každý druh dotknutého výrobku a podobného výrobku bez ohľadu na to, či sa predal na domácom trhu alebo na vývoznom trhu, a ii) zmeny zatrieďovania rozličných druhov výrobkov v rámci skupín s podobnými vlastnosťami na účely overenia bežného obchodu a porovnania pre osobitný druh výrobku a vylúčenia určitých skupín výrobkov špecifických pre spoločnosť.

               (54)

               K uloženiu cla na súčasnej úrovni viedlo pôvodné prešetrovanie. V opätovnom absorpčnom prešetrovaní sa nepreskúmala colná sadba pre tohto vyvážajúceho výrobcu. Tvrdenie, že Komisia mala použiť tú istú metodológiu ako pri absorpčnom prešetrovaní, preto treba zamietnuť.

               (55)

               V pôvodnom prešetrovaní boli výrobné náklady tohto vyvážajúceho výrobcu založené na výrobných nákladoch iných spolupracujúcich vyvážajúcich výrobcov a nerozlišovalo sa medzi výrobkami predávanými na domácom trhu a na vývozných trhoch. Tvrdenie, že sa Komisia nedržala metodológie uplatňovanej v pôvodnom prešetrovaní, keďže vypočítala jednotlivé náklady na výrobu pre každý druh výrobku bez ohľadu na to, či bol predaný na domácom trhu alebo na vývozných trhoch, je preto neopodstatnené a toto tvrdenie treba zamietnuť.

               (56)

               Pokiaľ ide o zmenu týkajúcu sa skupín druhov výrobkov použitých na účely overenia bežného obchodu a porovnania, Komisia sa rozhodla, že presnejšie určí vymedzenie jedného druhu výrobku na základe jeho fyzických vlastností. Vyvážajúci výrobca počas overovania na mieste vysvetlil, že tento druh sa predával v okrajovom segmente trhu a mal výrobné náklady porovnateľné s inými výrobkami v tej istej skupine druhov výrobkov, ale oveľa vyššie ceny. Komisia dospela k záveru, že ceny a cenová porovnateľnosť boli ovplyvnené a že úprava z dôvodu fyzických vlastností podľa článku 2 ods. 10 písm. a) základného nariadenia je opodstatnená. Ide o presné zatriedenie vlastností dotknutého výrobku, ktoré umožňuje presné zatriedenie v rámci druhov výrobkov a presné porovnanie. Táto úprava preto nepredstavuje zmenu metodológie a toto tvrdenie preto treba zamietnuť.

               (57)

               Po zverejnení týchto informácií vyvážajúci výrobca požiadal o úpravu vývoznej ceny smerom nahor v súvislosti s úvermi spojenými so schémou vrátania cla a schémou orientovanej na výrobok a úpravu so zreteľom na náklady na úvery pri vytváraní normálnej hodnoty. Podľa článku 2 ods. 10 písm. b) základného nariadenia sa však úprava, ak je opodstatnená, môže uskutočniť len v súvislosti s dovoznými poplatkami, a nie vývoznou cenou. Pokiaľ ide o tvrdenie týkajúce sa úpravy vytvorenej normálnej hodnoty vzhľadom na náklady na úver, treba poznamenať, že takáto úprava je stanovená podľa článku 2 ods. 10 písm. g) základného nariadenia len vtedy, ak je normálna hodnota určená na základe účtovaných cien, a nie vtedy, ak je normálna hodnota vytvorená, pretože takéto ceny nie sú k dispozícii. Obe tvrdenia preto treba zamietnuť.

               (58)

               Komisia akceptovala tvrdenia tohto vyvážajúceho výrobcu týkajúce sa vylúčenia určitých skupín druhov výrobkov špecifických pre spoločnosť a niektorých administratívnych chýb týkajúcich sa dvojitého oznamovania úprav, úprav stavu zásob a kľúča na určenie rozdeľovanie spracovateľských nákladov. Prijatie týchto tvrdení viedlo k zníženiu dumpingového rozpätia tohto vyvážajúceho výrobcu.

               (59)

               Po zverejnení týchto informácií združenie Eurofer tvrdilo, že verzia, ktorá nemá dôverný charakter, mu poskytuje príliš málo podrobností na to, aby bolo možné poskytnúť zmysluplné pripomienky k prešetrovaniu; podporilo však závery Komisie.

               (60)

               Podľa článku 19 ods. 1 základného nariadenia informácie dôverného charakteru, prípadne informácie poskytnuté dôverne stranami pri prešetrovaní, sa považujú za dôverné. Keďže vyvážajúci výrobcovia poskytli zhrnutia dôverných informácií, ktoré nemajú dôverný charakter a ktoré umožňujú primerané pochopenie podstaty dôverne predložených informácií, Komisia toto tvrdenie zamietla.

               (61)

               Zrevidované dumpingové rozpätie a sadzba cla boli oznámené dotknutým stranám. Po dodatočnom konečnom zverejnení obaja vyvážajúci výrobcovia zopakovali svoje predchádzajúce pripomienky.

               (62)

               V nadväznosti na revízne prešetrovanie zrevidované sadzby antidumpingového cla, ktoré by boli uplatniteľné na dovoz dotknutého výrobku vyrábaného spoločnosťou Venus, predstavujú 6,9 % (t. j. dumpingové rozpätie vo výške 9,9 % mínus 3 % vyrovnávacie clo).

               (63)

               Zrevidovaná sadzba antidumpingového cla, ktorá by bola uplatniteľná na dovoz dotknutého výrobku vyrábaného spoločnosťou Garg, predstavuje 10,3 % (t. j. dumpingové rozpätie vo výške 13,7 % mínus 3,4 % vyrovnávacie clo).

               (64)

               Keďže zrevidované dumpingové rozpätie pre spoločnosť Garg po konečnom zverejnení už nie je vyššie než dumpingové rozpätie pre všetky ostatné nespolupracujúce spoločnosti v pôvodnom prešetrovaní, dumpingové rozpätie a colná sadzba pre všetky ostatné nespolupracujúce spoločnosti v pôvodnom prešetrovaní by sa nemali zrevidovať, ako sa uvádza skôr v odôvodnení 47.

               (65)

               Opatrenia stanovené v tomto nariadení sú v súlade so stanoviskom výboru zriadeného článkom 15 ods. 1 nariadenia (EÚ) 2016/1036,

         PRIJALA TOTO NARIADENIE:
   Článok 1
   Tabuľka v článku 1 ods. 2 vykonávacieho nariadenia (EÚ) č. 1106/2013, zmenenom vykonávacím nariadením (EÚ) 2015/1483, sa nahrádza touto tabuľkou:

               Spoločnosť

               Clo (v %)

               Doplnkový kód TARIC

               Garg Inox, Bahadurgarh, Harijána a Pune, Maháraštra

               10,3

               B931

               KEI Industries Ltd, Naí Dillí

               7,7

               B925

               Macro Bars and Wires, Bombaj, Maháraštra

               0,0

               B932

               Nevatia Steel & Alloys, Bombaj, Maháraštra

               0,7

               B933

               Raajratna Metal Industries, Ahmadábád, Gudžarát

               12,5

               B775

               Venus Wire Industries Pvt. Ltd, Bombaj, Maháraštra

               6,9

               B776

               Precision Metals, Bombaj, Maháraštra

               6,9

               B777

               Hindustan Inox Ltd., Bombaj, Maháraštra

               6,9

               B778

               Sieves Manufacturer India Pvt. Ltd, Bombaj, Maháraštra

               6,9

               B779

               Viraj Profiles Limited, Pálghar, Maháráštra a Bombaj, Maháráštra

               6,8

               B780

               Spoločnosti uvedené v prílohe

               8,4

               Pozri prílohu

               Všetky ostatné spoločnosti okrem spoločností zaradených do vzorky v pôvodnom prešetrovaní a spolupracujúcich spoločností nezaradených spoločností

               16,2

               B999

         Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 8. februára 2017

            Za Komisiu

            predseda

         Jean-Claude JUNCKER

      (1)  Ú. v. EÚ L 176, 30.6.2016, s. 21.

      (2)  Vykonávacie nariadenie Rady (EÚ) č. 861/2013 z 2. septembra 2013, ktorým sa ukladá konečné vyrovnávacie clo a s konečnou platnosťou vyberá dočasné clo uložené na dovoz určitých drôtov z nehrdzavejúcej ocele s pôvodom v Indii (Ú. v. EÚ L 240, 7.9.2013, s. 1).

      (3)  Vykonávacie nariadenie Rady (EÚ) č. 1106/2013 z 5. novembra 2013, ktorým sa ukladá konečné antidumpingové clo a s konečnou platnosťou vyberá dočasné clo uložené na dovoz určitých drôtov z nehrdzavejúcej ocele s pôvodom v Indii (Ú. v. EÚ L 298, 8.11.2013, s. 1).

      (4)  Vykonávacie nariadenie Komisie (EÚ) 2015/1483 z 1. septembra 2015, ktorým sa v nadväznosti na opätovné absorpčné prešetrovanie podľa článku 12 nariadenia Rady (ES) č. 1225/2009 mení vykonávacie nariadenie Rady (EÚ) č. 1106/2013, ktorým sa ukladá konečné antidumpingové clo a s konečnou platnosťou vyberá dočasné clo uložené na dovoz určitých drôtov z nehrdzavejúcej ocele s pôvodom v Indii (Ú. v. EÚ L 228, 2.9.2015, s. 1).

      (5)  Nariadenie Rady (ES) č. 1225/2009 z 30. novembra 2009 o ochrane pred dumpingovými dovozmi z krajín, ktoré nie sú členmi Európskeho spoločenstva (Ú. v. EÚ L 343, 22.12.2009, s. 51). Toto nariadenie bolo základným nariadením zrušené.

      (6)  Ú. v. EÚ C 411, 11.12.2015, s. 4.

      PRÍLOHA

         Indickí spolupracujúci vyvážajúci výrobcovia nezaradení do vzorky

                  Názov spoločnosti

                  Mesto

                  Doplnkový kód TARIC

                  Amar Precision Wire Products Pvt. Ltd

                  Satara, Maharashtra

                  B121

                  Bekaert Mukand Wire Industries

                  Lonand, Tal. Khandala, Satara District, Maharastra

                  C189

                  Bhansali Bright Bars Pvt. Ltd

                  Bombaj, Maharashtra

                  C190

                  Bhansali Stainless Wire

                  Bombaj, Maharashtra

                  C191

                  Chandan Steel

                  Bombaj, Maharashtra

                  C192

                  Drawmet Wires

                  Bhiwadi, Rajastan

                  C193

                  Jyoti Steel Industries Ltd

                  Bombaj, Maharashtra

                  C194

                  Mukand Ltd

                  Thane

                  C195

                  Panchmahal Steel Ltd

                  Dist. Panchmahals, Gujarat

                  C196

                  Superon Schweisstechnik India Ltd

                  Gurgaon, Haryana

                  B997